Formel 1-sesongen 2008

Formel 1-sesongen 2008 var den 59. sesongen av FIAs Formel 1-verdensmesterskap. Sesongen startet 16. mars 2008 og ble avsluttet 2. november etter atten løp. Verdensmesterskapet for førere ble vunnet av Lewis Hamilton i McLaren-Mercedes, som avgjorde mesterskapet i den siste svingen i det siste løpet i sesongen, Brasil Grand Prix. Konstruktørmesterskapet ble vunnet av Ferrari, og dette var sekstende gang de tok konstruktørtittelen.

Oppsummering av sesongen

Løpskalender og resultatsammendrag 
Løpskalenderen for 2008 ble godkjent av FIA World Council 24. oktober 2007.

Sesongen inneholdt to nye løp. Singapores Grand Prix ble arrangert på gatebanen Marina Bay Street Circuit. Det var også det første Formel 1-løpet som ble kjørt i flomlys på kveldstid, med løpsstart klokken 20.00 lokal tid. Løpet har kontrakt for de neste fem sesongene, fra 2008 til 2012.

Det andre nye løpet ble kjørt på Valencia Street Circuit, en gatebane i havneområdet i Valencia i Spania. Løpet benyttet mange av fasilitetene som allerede var bygget for America's Cup i seiling. Løpet ble arrangert under navnet Europas Grand Prix, med kontrakt på syv sesonger fra og med 2008-sesongen.

Europas Grand Prix ble frem til 2007 kjørt på Nürburgring, som fra 2009 vil veksle på å arrangere Tysklands Grand Prix med den andre tyske Formel 1-banen, Hockenheimring.

USAs Grand Prix utgår, og ble ikke arrangert igjen før den nye banen i Austin sto ferdig i 2012. Australias Grand Prix ble flyttet fram en og en halv time og starter klokken 15.30 lokal tid, med tanke på europeiske TV-seere. Frankrikes Grand Prix ble værende  på Magny-Cours-banen enda en sesong.

Regelendringer 
 Traction Control, d.v.s. antispinnsystem, blir forbudt. Tidligere klarte man ikke å håndheve dette forbudet ettersom teamene lagde selvdestruerende antispinn, som var umulig å spore etter løpet. Men nå har man innført en felles elektronisk hjerneboks (ECU) fra Microsoft i alle bilene, som gjør at man igjen kan forby antispinn. Uten antispinn blir det vanskeligere å kjøre, spesielt i regnvær.
 Standardisert ECU, Engine Control Unit.
 Girkassen må vare i fire Grand Prix etter hverandre. Dette gjøres for å redusere kostnadene, og hvis girkassa ryker flyttes føreren fem plasser ned i forhold til hvor han opprinnelig kvalifiserer seg for det neste løpet. Hvis en fører ikke fullfører et løp tillates det å bytte girkasse før neste løp uten at det bestraffes.
 Totalstopp for all motorutvikling fra og med 2008 til 2017 men beslutningen kan endres etter 5 år. Motorene skal fortsatt ha en turtallssperre på 19 000 o/min, og må holde i to løpshelger. Hvis man må bytte motorer faller man 10 plasser på startgriden.
 Alle motorer må godkjennes av FIA og leveres senest 31. mars 2008 for å kunne brukes under Formel 1-VM 2008–2017.
 Teamene får i løpet av sesongen lov til å bruke opp til fire førere hver, hvor alle kan ta mesterskapspoeng. Ett førerbytte kan gjøres når som helst før kvalifiseringen, men det må godkjennes av løpsledelsen. Den nye føreren må bruke den motoren og de dekkene som den utbyttede føreren skulle ha brukt.
 Kvalifiseringsformatet er noe endret i år. Den første delen (Q1), hvor alle 22 bilene kjører, er økt fra 15 til 20 minutter. Del to (Q2), med 16 biler, er på 15 minutter, mens den siste delen (Q3), med 10 biler er redusert til 10 minutter. 
 Mindre testing. Det er ikke lov til å kjøre mer enn 30 000 km på test i løpet av en sesong, og også testingen som foregår i vindtunnelene blir det en begrensing på. Blant annet kan man bare bruke én vindtunnel, selv om flere av teamene har to.

Konstruktører og førere 
Følgende konstruktører og førere konkurrerte i Formel 1-verdensmesterskapet i 2008.

Det nye teamet Prodrive F1 skulle egentlig stille til start i 2008, men på grunn av nye regler som kommer i 2009-sesongen som sier at det ikke er lov å kjøpe biler av andre lag, men må designe og lage bilen selv, blir det for dyrt å opprette et nytt team fra grunnen av. Derfor har Prodrive, som driver rally-teamet til Subaru, med teamsjef David Richards bekreftet at de ikke vil opprette et Formel 1-lag. Den 23. november 2007 meddelte Prodrive at de ikke kommer til å konkurrere i Formel 1 i 2008.

Spyker F1 er solgt og går nå under navnet Force India.

Bridgestone fortsetter som eneste dekkleverandør frem til 2010.

Sluttresultater 2008 
Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.

Førermesterskapet

Konstruktørmesterskapet

Noter

Referanser

Eksterne lenker